
Canllaw Portffolio
Darllenwch y nodiadau hyn yn ofalus, os gwelwch yn dda.   Mae gwybodaeth hanfodol ynddynt.  Mae'r dogfennau y byddwch chi yn eu defnyddio i ddatblygu eich portffolio i'w gweld ar y tudalennau nesaf.  

Beth yw diben y portffolio? 

Pwrpas y portffolio hwn yw galluogi dysgwyr i arddangos a darparu tystiolaeth o sut maent yn cwrdd â'r canlyniadau dysgu a osodwyd gan Gyngor Gofal Cymru, i'r Rhaglen Gyfnerthu, gan gynnwys:  

· Defnyddio dadansoddi mewn asesu i gyfarwyddo ymyrraeth; 

· Ymyrraeth a defnyddio barn broffesiynol mewn sefyllfaoedd sy'n gynyddol gymhleth; 

· Gweithio ar y cyd gyda defnyddwyr gwasanaeth, gofalwyr a gweithwyr proffesiynol eraill;
Cytundeb dysgu rhwng y dysgwr a'r cyflogwr
Yn Adran 9 o'r Portffolio, fe welwch gopi o gytundeb dysgu gwag y mae angen i chi ei ddarllen, ei drafod a'i gytuno gyda'ch mentor, rheolwr a rheolwr hyfforddi/cydlynydd.  Unwaith fo'r cytundeb wedi ei arwyddo gosodwch yn ôl yn Adran 9 o'r portffolio.  
Sut ddylid cyflwyno'r Portffolio? 
Rhaid teipio'r deunydd yr ydych yn ei ysgrifennu yn y portffolio.  Gellir dod o hyd i wybodaeth am hyn yn Llawlyfr y Rhaglen.  Rhaid cyflwyno'r holl bortffolio yn electronig.   Rhaid i'r portffolio fod wedi ei gwblhau pan fydd yn cael ei gyflwyno.  
Sut mae'r Portffolio yn cael ei asesu? 

Yn ystod y rhaglen, darperir cyngor am ddatblygiad eich portffolio fel rhan o bedwar gweithdy Cadarnhau gorfodol, a gan eich mentor.   Darperir adborth ar holl agweddau'r gwaith yr ydych yn ei wneud i ddatblygu’r portffolio fel rhan o'r gweithdai hyn. Ni fydd eich mentor na'r staff hyfforddi y byddwch wedi eu gweld fel rhan o'r gweithdai Cyfnerthu, yn gysylltiedig â marcio eich portffolio ar ôl ei gyflwyno.  Bydd y dogfennau Portffolio yn cael eu marcio yn briodol gan staff cymwys y tu allan i'r sefydliad sy'n eich cyflogi. 

Fel arfer, bydd dyddiadau i gyflwyno portffolio ar gael yn ystod y cwrs cyflwyno, mewn cyfarfodydd gweithdy cyfnerthu ac yn cael eu rhoi ar Moodle. 
Cyfrinachedd

Mae hi yn bwysig nad oes modd adnabod unrhyw unigolyn yn uniongyrchol neu'n anuniongyrchol, o'r wybodaeth sydd yn y portffolio. Rhaid i chi:

· lynu at y canllaw yn Llawlyfr y Rhaglen am gyfrinachedd; 

· beidio enwi eich Awdurdod Lleol/cyflogwr na chyfeirio at nodweddion daearyddol, corfforol neu nodweddion eraill y gellid eu hadnabod.   Mae hyn yn cynnwys cyfeirio yn y llyfryddiaeth at bolisïau e.e. defnyddiwch 'bolisi awdurdod xxx';

· beidio ag enwi unrhyw unigolion sy'n defnyddio'r gwasanaethau, eu teuluoedd na'u gofalwyr.  Yn hytrach, dylech ddefnyddio rhifau e.e. 1, 2, 3 ac ati. a nid llythrennau;  

· beidio ag ysgrifennu gwybodaeth sy'n galluogi i unrhyw unigolyn sy'n defnyddio gwasanaethau, eu teuluoedd na'u gofalwyr i gael eu hadnabod drwy'r disgrifiad a ddarparwyd gennych.  Mae hyn yn cynnwys cyfeirio at enwau, cydweithwyr, lleoedd (yn cynnwys ysbytai, ysgolion trefi, pentrefi, strydoedd) unrhyw ddigwyddiadau penodol a fedrai olygu adnabod rhywun oherwydd cyhoeddusrwydd yn y gorffennol, gweithwyr proffesiynol eraill neu unrhyw wybodaeth bersonol gan gynnwys gwybodaeth feddygol neu gyflyrau eraill; 

· cymryd cyfrifoldeb personol am lynu at reolau cyfrinachedd.  Er y bydd gweithdai Cadarnhau ac adborth am eich portffolio yn darparu arweiniad ac adborth, cyfrifoldeb y dysgwr yw sicrhau fod y portffolio yn glynu at y gofynion cyfrinachedd a nodir yn y llawlyfr ac uchod. 

Cofiwch, eich cyfrifoldeb CHI yw eich Portffolio ac ni ddylech ddibynnu ar unrhyw un arall i nodi unrhyw gyfrinachedd gaiff ei dorri gan mai eich gwaith chi ydyw.   Rhaid i chi dderbyn cyfrifoldeb llawn am gyfrinachedd.  Mae cwrdd â'r holl ofynion cyfrinachedd yn bwysig iawn.  Gall torri'r rheolau cyfrinachedd olygu cosb gan gynnwys tynnu marciau neu fethu, edrychwch ar y llawlyfr i gael y manylion.    
Dyslecsia ac amgylchiadau arbennig eraill
Os oes gennych unrhyw gyflwr y credwch y gallai effeithio ar eich gallu i ddelio gydag unrhyw ran o'r rhaglen, dylech gysylltu â'ch adran hyfforddi ar unwaith i drafod unrhyw gefnogaeth ychwanegol y byddwch efallai ei angen.  Mae gan y Brifysgol Uned Gwasanaethau Myfyrwyr a fedrai eich helpu, ond cyfrifoldeb y dysgwr ei hun yw cysylltu â hwy.  
Adran 1.
Tystysgrif i Raddedigion mewn Cadarnhau Ymarfer Gwaith Cymdeithasol - Portffolio'r Dysgwr 

Canllawiau: 

· Rhaid i'ch portffolio gynnwys eitemau 1 - 9 isod (yn ôl y drefn a nodir);

· Dylech ddefnyddio'r pro-forma yma i osod eich gwaith ymhob adran;  

· Gwnewch yn siŵr fod y dudalen llofnodion yn Adran 8 wedi ei llenwi cyn cyflwyno'r portffolio   
Cynnwys 
	Adran y Portffolio
	Pwnc


	Tasg rhif

	1
	Tudalen Gynnwys
	

	2
	Adolygiad Datblygiadol
	1

	3
	Arsylwi ac adborth
	2

	4
	Diogelu a gweithio mewn sefyllfaoedd cymhleth - Astudiaeth Achos
	3

	5
	Diogelu
	4

	6
	Adolygiad Datblygiadol
	1

	7
	Llyfryddiaeth
	

	8
	Manylion a llofnodion dysgwyr a gwiriad Rheolwr Llinell
	

	9
	Cytundeb Dysgu Dysgwr a Chyflogwr
	


Adran 2

Adolygiad Datblygiadol (a) 

Canllawiau: Dylid llenwi'r adran hon drwy ystyried y gwaith y byddwch wedi ei wneud ers cymhwyso, a'r trafodaethau gyda'ch mentor a goruchwyliwr/rheolwr llinell fel rhan o'ch Cynllun Ymarfer Unigol am y Tair Blynedd Gyntaf.

	Ar sail eich profiad yn ymarferol, nodwch a chyfiawnhewch eich anghenion dysgu cytunedig ar gyfer y canlyniadau a ganlyn: 

· Gweithio ar y Cyd gydag defnyddwyr gwasanaeth a gofalwyr 
           Gweithio ar y cyd gyda gweithwyr proffesiynol eraill
· Defnyddio dadansoddi mewn asesu i gyfarwyddo ymyrraeth 

· Ymyrraeth a defnyddio barn broffesiynol mewn sefyllfaoedd sy'n gynyddol gymhleth 

500 gair (+/- 10%: dylech gynnwys nifer y geiriau ar ddiwedd pob rhan) 




Roeddwn yn ffodus iawn o gael swydd barhaol gyda’r tîm iechyd meddwl cymunedol ar ôl graddio a chael cymhwyster Gwaith Cymdeithasol.  Yn ystod fy mlwyddyn gyntaf o ymarfer fel gweithiwr cymdeithasol cofrestredig mae fy mhrofiad a dealltwriaeth o’r rôl wedi datblygu’n fawr.  Er hyn mae’n bwysig fy mod yn parhau i ddatblygu ac adnabod fy anghenion dysgu a chefais y cyfle i drafod hyn ar ddechrau’r rhaglen gyda fy mentor.  
Wrth weithio gydag unigolion sydd yn defnyddio gwasanaethau, un o fy mhrif anghenion dysgu yw parhau i ddatblygu fy ngwybodaeth a fy nealltwriaeth am gyflyrau iechyd meddwl dwys.  Cyn cychwyn gweithio yn y maes yma roedd fy ngwybodaeth am hyn yn gyfyngedig.  Yn ogystal â hyn hoffwn ddatblygu ar fy sgiliau o gyfathrebu gyda’r unigolion yma a chael gwell dealltwriaeth o’r broses o gael diagnosis ac o weithio’n therapiwtig.  Mae gennym hefyd gyfrifoldeb i weithio gyda gofalwyr ac mae’n bwysig felly fy mod yn sicrhau eu llais.  Mae hyn yn golygu gweithio mewn modd cydweithredol ac edrych ar anghenion y gofalwyr mewn modd holistic.  Mae hyn yn bwysig gan fod gofalwyr yn darparu gofal arbennig i ddefnyddwyr gwasanaeth ein maes a trwy eu cefnogi fel unigolion ei hunain gydag anghenion rydym yn cwrdd ar ein cyfrifoldeb cyfreithiol dan y Ddeddf Gwasanaethau Cymdeithasol a Llesiant (Cymru) 2014.  Gyda gweithwyr proffesiynol eraill teimlaf rwyf angen parhau i ddatblygu fy hunan hyder yn unol â sgiliau pendantrwydd.  Gan fy mod ar ddechrau fy ngyrfa i gymharu â gweithiwyr eraill mae’r modd o deimlo dim mor brofiadol ag eraill (Parrott, 2014: 118).
Credaf gallaf ddatblygu ar fy null o asesu yn unol â’r Ddeddf Gwasanaethau Cymdeithasol a Llesiant (Cymru) 2014.  Wrth asesu rwyf angen gofyn 'Beth sy'n bwysig’ i unigolion.  Fydd hyn yn rhoi cyfle i glywed llais yr unigolyn a fy marn broffesiynol am ba fath o ymyrraeth a chefnogaeth sy’n addas i gwrdd â’r angen.  Yn fy maes nid yw’r cwestiwn yma yn cael ei holi yn aml o fewn asesiadau gan fod ein gwaith yn cael ei arwain gan Fesur Iechyd Meddwl (Cymru) 2010), ond wrth ei gyflwyno mewn sgwrs a’i blethu o fewn asesiadau gobeithiaf fedru darparu mwy o elfen bersonol a pherson canolog.  Er mwyn sicrhau gallaf wneud hyn hoffwn fynd ar hyfforddiant am y Ddeddf er mwyn cynyddu hyder i’w defnyddio.
Rwyf wedi cael profiad sylfaenol o amgylch y mater galluedd.  Yn unol â’r Ddeddf Galluedd Meddyliol 2005 mae angen rhagdybio galluedd ym mhob achos.  Er hyn, ar adegau rydym yn asesu unigolion lle mae yna amheuaeth fod angen cwestiynu galluedd.  Credaf fod yr angen dysgu yma yn berthnasol iawn i fy maes wrth weithio gydag unigolion gyda chyflyrau iechyd meddwl amrywiol a rhai sydd mewn sefyllfaoedd bregus, neu mewn risg.  Hoffwn gael y cyfle i leisio fy marn broffesiynol mewn sefyllfaoedd sy'n gynyddol gymhleth fel achos asesu galluedd.  Mae angen i mi ddeall y ddeddfwriaeth er mwyn fy nghefnogi i ddilyn y protocol cywir er mwyn gallu gwneud penderfyniad er lles gorau'r unigolyn.  Bydd goruchwyliaeth yn gyfle i drafod gwaith diogelu a derbyn arweiniad a chefnogaeth.  Hefyd gobeithiaf gael y cyfleoedd i gysgodi achosion asesu risg a monitro'r risg, yn enwedig pan fo ansicrwydd am galluedd.
Geiriau: 529
Adran 3

Sylwadau gan unigolyn sy'n defnyddio gwasanaethau, eu teulu a gofalwyr 
Canllawiau: Rhaid i ddysgwr ddewis arsylwad sy'n ymwneud yn uniongyrchol gydag ymarfer gwaith cymdeithasol gydag unigolyn sy'n defnyddio gwasanaethau, teuluoedd a gofalwyr a chofnodi hyn ar y ffurflen isod.     Ni all yr arsylwi ddod o roi tystiolaeth mewn llys, cyfrannu at gyfarfodydd grŵp strategol, cynadleddau achos neu dribiwnlysoedd neu unrhyw weithgaredd anuniongyrchol arall.   Mae’n rhaid gofyn caniatâd y sawl sy’n defnyddio'r gwasanaethau, eu teuluoedd a/neu eu gofalwyr cyn cynhelir y gwaith arsylwi.  Rhaid i'r gwaith arsylwi gael ei wneud gan arsyllwr sydd â chymwysterau gwaith cymdeithasol gydag o leiaf tair blynedd o brofiad (meini prawf wedi eu gosod yn Llawlyfr y Rhaglen).   Rhaid i'r arsylwi fod yn o leiaf 30 munud o hyd. Bydd yr arsyllwr yn derbyn adborth gan yr unigolyn sy'n defnyddio'r gwasanaethau, eu teuluoedd a/neu eu gofalwyr gan ddefnyddio'r ffurflen isod ar ddiwedd yr ymweliad.   

Er y gall y dysgwr ddewis defnyddio'r ffurflenni a ddarparwyd i gasglu adborth, fe'i hanogir i wneud hyn mor fanwl â phosib gan ddefnyddio ystod o ffyrdd casglu, yn dibynnu ar oed, gallu ac anghenion yr unigolyn sy'n defnyddio'r gwasanaethau, eu teuluoedd neu ofalwyr.

Wrth lenwi'r adran yma dylech wylio'r pedwar clip fideo o 'Mwy na Geiriau' ar Moodle gan y gallai'r rhain eich helpu i feddwl am eich profiadau eich hunan a myfyrio pam y dylai iaith fod yn rhan hanfodol o asesu a darpariaeth gwasanaeth. 
Crynodeb Arsylwi 
Dylech gynnwys enw'r tyst arbenigol sydd yn arsylwi yn adran 8.  

Dyddiad yr arsylwi:    09.08.2019
I’w gwblhau gan y dysgwr 

	Nodwch yr amcanion gwaith cymdeithasol a rhowch ddisgrifiad bras o'r sefyllfa gan gynnwys y cyd-destun daearyddol a chyfreithiol ac unrhyw faterion perthnasol o ran diwylliant, ethnigrwydd ac iaith.   

300 gair (+/- 10%: dylech gynnwys nifer y geiriau ar ddiwedd pob rhan) 




Amcan yr ymyrraeth yma oedd adolygu Cynllun Gofal a Thriniaeth yn y gymuned yn unol â’r Mesur Iechyd Meddwl (Cymru) 2010.  Gan fod 2 yn adnabyddus i’r tîm iechyd meddwl cymunedol fy nyletswydd i fel gweithiwr cymdeithasol oedd adolygu’r cynllun gyda 2 fel unigolion sydd yn derbyn gwasanaethau.  Roedd 2 wedi bod yn yr ysbyty o dan ‘adran 3’ y Ddeddf Iechyd Meddwl 1983 a roedd newydd gael ei rhyddhau o’r ysbyty ar ôl triniaeth am gyflwr seiciatryddol.  Felly, roedd rhaid i mi fod yn ymwybodol fod angen i 2 gael amser i addasu nôl i’r gymuned ac y byddai o bosibl yn fwy bregus na’r arfer.  Roedd adolygu'r pecyn yn bwysig oherwydd bu newid yn amgylchiadau 2; hynny o ran elfennau o risg ac roedd angen sicrhau bod ei anghenion dal i gael eu cwrdd, a bod 2 yn derbyn y gofal a chefnogaeth gywir.  
Mae 2 yn ddynes yn ei phedwardegau sy’n fam sengl i ddau blentyn ifanc.  Mae hi’n byw mewn ardal wledig a'i phrif iaith yw’r Gymraeg. Mae ganddi ei theulu fel cefnogaeth ac sydd yn darparu gofal i’r plant pan fydd 2 yn sâl. Mae 2 adnabod ei hun fel person gwyn Gymraeg.  Cefais gytundeb 2 o flaen llaw er mwyn i’r arsylwad gymryd lle ac esboniais y broses mai fi oedd yn cael ei arsylwi.
Mae cyd-destun cyfreithiol yn hanfodol i ystyried er mwyn gweithredu yn gyfreithlon.  Y brif ddeddfwriaeth i mi yn y maes iechyd meddwl yw’r Mesur Iechyd Meddwl (Cymru) 2010 sy’n arwain fy asesiadau a dull adferiad.  Mae angen i mi hefyd fod yn gyfarwydd â’r Ddeddf Gwasanaethau Cymdeithasol a Llesiant (Cymru) 2014 a hynny wrth hybu'r elfen gydweithredol a gan sicrhau llais yr unigolyn (Weinstein et al, 2003: 57).  Roedd rhaid i mi hefyd gydnabod y Mesur y Gymraeg (Cymru) 2011 a’r cynllun Strategol Llywodraeth Cymru, Mwy na Geiriau 2019, yn ogystal â gweithio o fewn polisi iaith Gymraeg fy awdurdod lleol er mwyn a chwrdd ag anghenion ieithyddol 2.
Geiriau: 330
	Dylech fyfyrio yn feirniadol ar eich dulliau a'ch sgiliau cyfathrebu yn ystod y gwaith arsylwi gan gynnwys sut y gwnaethoch nodi os oedd gennych y sgiliau cyfathrebu angenrheidiol i weithio gyda'r unigolion sy'n defnyddio gwasanaethau, eu teuluoedd a gofalwyr.  Dangoswch sut y gwnaethoch lynu at y gwerthoedd gwaith cymdeithasol drwy ddefnyddio'r dull sy'n canolbwyntio ar yr unigolyn, Cod Ymarfer Proffesiynol Gweithwyr Gofal Cymdeithasol, ymarfer sy'n ddiwylliannol sensitif, dewis iaith gan gynnwys yr egwyddor 'Cynnig Rhagweithiol ' ac ymarfer moesegol. 

1300 gair (+/- 10%: dylech gynnwys nifer y geiriau ar ddiwedd pob rhan) 


Gan fy mod wedi adnabod 2 dros gyfnod o amser roeddwn yn teimlo fel fy mod efo syniad o ddulliau cyfathrebu effeithiol efo 2.  Er hynny, roedd amgylchiadau'r arsylwad yma yn wahanol oherwydd roedd 2 newydd fod yn ysbyty yn wael oherwydd ei chyflwr iechyd meddwl ac felly roeddwn yn ymwybodol y byddai angen i mi addasu fy steil arferol o gyfathrebu gyda 2.  Roeddwn yn bwriadu gwneud hyn trwy sicrhau fy mod yn trosglwyddo gwybodaeth yn glir ac yn gryno, dangos empathi i’r sefyllfa a chaniatáu 2 i gael cyfleoedd i drafod pryderon ac i ofyn cwestiynau.
Cyn yr arsylwad yma bu i mi edrych ar fodel ‘A Ladder of Citizen Participation’ gan Arnstein (1969) a hynny er mwyn ceisio gweithio’n fwy cydweithredol.  Fy mwriad gyda’r adolygiad fyddai ceisio rhoi pŵer i 2 i wneud penderfyniadau ac i leisio ei barn a’i dymuniadau.  Er mwyn helpu gyda hynny rhoddais y dewis i 2 ynglŷn â lle i gyfarfod.  Penderfynodd y byddem yn cynnal yr arsylwad yn ei chartref lle byddai’r awyrgylch yn hamddenol a ddim yn rhy glinigol.  Byddai hyn hefyd yn sicrhau fod 2 yn teimlo’n gyfforddus ac y byddai cyfle i ymarfer a chreu perthynas gyd weithredol (Deddf Gwasanaethau Cymdeithasol a Llesiant (Cymru), 2014).
Ar ddechrau’r sesiwn gyda 2, eisteddais gyferbyn a hi gan sicrhau nad oeddwn yn rhy agos ond digon agos hefyd i gynnal cyswllt llygaid addas.  Roedd hyn yn bwysig i mi oherwydd byddai 2 yn darllen iaith y wyneb a’r corff ac roeddwn eisiau dangos empathi a bod gennyf wir ddiddordeb yn ei llesiant ac y byddai’n teimlo’r hyderus i agor allan am ei sefyllfa.  Yma roedd cyfle i gychwyn gyda sgwrs anffurfiol er mwyn sicrhau fod 2 yn teimlo’n gyfforddus, wedi ymlacio ac yn fwy parod i gyfathrebu.  Wrth ofyn cwestiynau pen agored byddai’n rhoi cyfle i gael trafodaeth am yr hyn oedd yn bwysig iddi (Trevithick, 2005: 106).  Roeddwn yn awyddus i ddangos bod gennyf ddiddordeb ym mhwyntiau 2 a fy mod wedi gwrando drwy adrodd yn nol i sicrhau fy mod wedi ei deall (Ivey et al, 2010: 158).
Fy amcan oedd cwblhau cynlyn gofal a thriniaeth wrth adolygu sefyllfa newydd 2.  Bu i mi fynd trwy’r ddogfen fesul cam gan sicrhau fod pob elfen o fywyd 2 yn cael ei drafod ac os oedd unrhyw newidiadau ers iddi fod yn yr Ysbyty.  Roeddwn eisiau 2 i allu dylanwadu ar ei hun ac er mwyn hybu hyn roeddwn yn canolbwyntio ar yr hyn oedd 2 yn gallu gwneud dros ei hun, yr elfennau positif yn hytrach na chanolbwyntio ar yr elfennau negatif.  Wrth wneud hyn gwelais fod hyder 2 yn cynyddu ac iddi gael sicrwydd ein bod hefyd yn ymarfer er ei lles gorau.  Roedd asesu a sicrhau fod gan 2 galluedd a’i bod yn medru pwyso a mesur a gwneud penderfyniadau yn glir heb nam meddyliol yn ganolog i fy ymarfer.  Gall galluedd amrywio ac mae angen adolygu yn gyson yn unol ar Ddeddf Galluedd Meddyliol (2005).  Bu i mi edrych ar anghenion cymdeithasol 2 wrth ddefnyddio’r model cymdeithasol.  Gan fod gan 2 deulu cefnogol roedd sicrhau fod y rhain hefyd yn derbyn cefnogaeth i barhau i gefnogi 2 a’i chynnal adref yn bwysig.  Hefyd, bu i ni edrych ar wasanaethau eraill yn y gymuned a allai gefnogi o safbwynt gwahanol megis cyfleoedd gwirfoddoli, canolfannau iechyd meddwl neu grwpiau o ddiddordeb.  Mae gwaith Crawford (2012: 99) ‘inter-professional collaboration’ yn cefnogi hyn wrth hybu’r pwysigrwydd o bartneriaeth. Credaf roeddwn yn dangos empathi gyda gwaith Kadushin (1972: 3) yn nodi fod dangos lefel o emosiwn wrth ddelio a gwybodaeth sensitif yn bwysig er mwyn dangos fod teimladau 2 yn cael ei glywed a’i ddeall.  
Yn graidd i unrhyw ymarfer mae’n bwysig ystyried fy ngwerthoedd gwaith cymdeithasol.  Rwyf yn credu’n gryf dros barchu pawb rwyf yn gweithio gyda, megis unigolion sydd yn defnyddio gwasanaeth, gofalwyr, teuluoedd a chyd weithwyr eraill.  Wrth sicrhau fod 2 yn gallu siarad yn agored a gonest roedd hyn yn arwain at asesiad cyflawn, clir ac addas er mwyn asesu gwir sefyllfa.  Mae Hatton (2015: 98) hefyd yn pwysleisio fod parch yn allweddol ar gyfer cyfathrebu llwyddiannus a chredaf fy mod wedi gallu hybu 2 i rannu teimladau a’i dymuniadau.  Mae yno saith rhan i’r Cod Ymarfer Proffesiynol Gofal Cymdeithasol (2017) gyda rhan un yn nodi’r angen i ‘barchu safbwyntiau a dymuniadau, a hyrwyddo hawliau a buddiannau, unigolion a gofalwyr’ (2017). Credaf fy mod wedi gallu gweithredu yma yn unol â’r cod ymarfer, er hyn, ar adegau mae materion moesegol yn codi sy’n gallu bod yn heriol.  Enghraifft o hyn gyda 2 oedd pan roedd hi’n awgrymu syniadau nad oedd wiry n bosibl.  Yma roedd rhaid cael trafodaeth am yr awgrymiadau er lles gorau 2 er mwyn hybu lles yn unol ag asesiad a thystiolaeth.  
Roeddwn yn sicrhau fod llawer o gyfleoedd i 2 cael amser i feddwl ac amser i gyfleu ei hun wrth beidio ymyrryd ormod, cofleidio tawelwch a sicrhau fod seibiant.  Wrth gynllunio cynllun gofal a thriniaeth i mi roedd hyn yn golygu fod y wybodaeth yn y cynllun yn adlewyrchiad clir o ddymuniadau a sut byddent yn cael eu cwrdd.  Heb glywed llais 2 fydd y cynllun ddim yn adlewyrchiad cywir o’r anghenion a fyddai yn achosi risg wedyn o’i anghenion ddim yn cael eu cwrdd.  Roedd hyn yn rhoi 2 yn ganolog i'r gwasanaeth a’i grymuso a chreu newid.  Mae’n bwysig sicrhau fod yno ddim hierarchaeth glir a bod 2 yn gallu siarad gyda fi heb fod elfen o bŵer a dod i fyny a chanlyniad (Thompson, 2008: 111).  Teimlaf yn gryf yn y dull yma er mwyn dod i ddeall yr unigolyn a gweithio’n greadigol.
Gan fy mod hefyd yn cydnabod fy hun fel unigolyn gwyn Gymraeg fel 2 teimlaf roeddwn yn deall ei etifeddiaethau Cymreig a fy mod yn ddiwylliannol sensitif. Petai 2 o ddiwylliant gwahanol byddwn wedi sicrhau fy mod yn ymarfer mewn modd sensitif, ymchwilio fewn i hyn megis holi’r unigolyn i ddeall mwy am ei ffordd o fyw a beth oedd yn bwysig iddynt.  Rwyf wedi gweithredu dewis iaith 2 hefyd gan weithredu'r egwyddor 'Cynnig Rhagweithiol' sef cynnig gwasanaeth yn Gymraeg heb i unigolyn orfod gofyn.  Mae hyn i hwyluso gwasanaethau i siaradwyr Gymraeg fel 2 heb fod unrhyw rwystrau (Mwy Na Geiriau, 2015-2019).  Ers i Fesur y Gymraeg (Cymru) 2011 ddod i rym, lluniodd fy awdurdod lleol bolisi yn amlinellu ein dyletswyddau statudol i ddarparu gwasanaeth trwy'r cyfrwng Cymraeg.  Mae rhai unigolion yn gallu cyfleu eu hunain yn well yn eu dewis iaith a petai 2 dim yn cael cyfle eu hun yn y Gymraeg mae’r risg fod pwyntiau pwysig yn cael eu methu (May, 2012: 253).  
Ar ddiwedd y sesiwn, roeddwn am ddarparu'r cynllun i 2 yn ysgrifenedig yn y Gymraeg sef yr iaith roedd hi’n dymuno i dderbyn y gwaith papur.  Credaf roeddwn wedi cloi'r ymyrraeth yn glir trwy ailadrodd y prif bwyntiau yn nol i 2 er mwyn sicrhau ei fod yn ddeall beth oedd wedi cael ei drafod heddiw ac os oedd ganddi unrhyw gwestiynau ar y diwedd.  Hefyd, bu i mi egluro beth fyddai’n digwydd nesaf yn ogystal â gwneud trefniadau i ddod 'nôl i’w gweld.  Wrth drefnu dyddiad ar gyfer cyswllt nesaf roedd yn rhoi sicrwydd fod yno dilyniant i’r ymyrraeth a bod amserlen.
Wrth adlewyrchu nôl ar fy ymarfer gyda 2, rwyf wedi sylweddoli roedd bod yn hyderus yn bwysig er mwyn rhoi hyder i 2 bod y sgiliau gennyf i gefnogi.  Bu i mi hefyd fod yn onest os nad oeddwn yn gwybod ateb a bod yn barod i ddod 'nôl gyda gwybodaeth ehangach.  Wrth fyfyrio wedi’r arsylwad, roedd yn syndod fy mod yn gweld fy hun ar adegau yn is ar yr ystôl Arnstein (1969) ac yn yr adrannau therapi.  Er bod yr ymyrraeth yma yn gweithio efo rhai mae’r cynllun gofal a thriniaeth yn sigledig ar roi pŵer i unigolyn. Roedd myfyrio ar hyn yn fewnwelediad da er mwyn meddwl am ffyrdd eraill yn y dyfodol i sicrhau fod pŵer yn gallu aros gyda’r unigolyn.  Ffyrdd gall fod yn effeithiol yw peidio cymhlethu gwybodaeth a chadw iaith yn syml ac yn glir a bod unrhyw addasiadau yn cael ei gynnig hefyd pan fo angen megis teclyn darllen neu eiriolwr fel enghraifft.  Mae’n bwysig hefyd bod cyfleoedd o fewn goruchwyliaeth i mi fedru adlewyrchu ar fy ymarfer, y ffordd dwi’n cydweithio a’r penderfyniadau rwyf yn ei wneud.
Geiriau: 1,399
Adborth a sylwadau gan unigolyn sy'n defnyddio gwasanaethau, eu teulu neu ofalwyr 
Ni ddylai y rhan yma o'r Arsyllu ddigwydd yng ngŵydd y dysgwr. 

Gellid defnyddio rhai o'r cwestiynau yma gan yr arsyllwr (dylid eu haddasu gan ychwanegu esboniadau a phromptiau fel bo'r angen).  Fel arall, gall y dysgwr lunio ei ddull ei hun o gael gwybodaeth i'r Arsyllwr ei ddefnyddio, os yw hyn yn fwy addas i anghenion yr unigolyn.  Dylai'r arsyllwr gofnodi'r ymatebion isod neu drwy ddefnyddio'r dull arall gan yr unigolyn sy'n defnyddio'r gwasanaethau, eu teulu neu eu gofalwyr. 

Cyn gofyn y cwestiynau rhaid i'r arsyllwr esbonio i'r unigolyn sy'n defnyddio'r gwasanaethau y bydd eu sylwadau yn cael eu rhannu gyda'r dysgwr.  Gallai fod yn ddefnyddiol esbonio y bydd yn cael ei ddefnyddio fel offeryn dysgu i'r dysgwr ddatblygu ei ymarfer ei hun.  

Os yw'r arsyllwr ddim yn gallu cael adborth, dylid dweud yn fras pam. 

	Oedd y gweithiwr cymdeithasol ar amser?    Os oedd oedi wnaeth ef/hi gysylltu â chi? 


	Yn anffodus ni wnaeth 2 rhoi adborth i’r arsylwad yma gan ddweud bod well ganddi beidio ac wedi blino erbyn diwedd yr ymweliad.


	A wnaeth y gweithiwr cymdeithasol gael eich caniatâd i'r arsyllwr fod yn bresennol? 

A wnaethon nhw esbonio pam eu bod yn cael eu harsyllu? 


	

	Oeddech chi yn glir pam fod y gweithiwr cymdeithasol wedi eich cyfarfod heddiw? 


	

	Yn eich barn chi, pa mor dda oedd y gweithiwr cymdeithasol wedi paratoi ar gyfer y cyfarfod gyda chi? 


	

	 Ydy'r gweithiwr cymdeithasol wedi gwrando arnoch chi gan barchu eich barn a'ch dymuniadau? 

	

	A wnaeth y gweithiwr cymdeithasol siarad gyda chi mewn ffordd yr oeddech yn ei ddeall? 

Oeddech chi’n deall yr iaith y gwnaethant ei defnyddio?  


	


	Sut mae rhan y gweithiwr cymdeithasol wedi cwrdd gyda'ch disgwyliadau o'r ymweliad? 


	

	A oes unrhyw sylwadau neu awgrymiadau eraill yr hoffech eu gwneud?
	


Adran 4 

Diogelu a gweithio mewn sefyllfaoedd cymhleth - Astudiaeth Achos

	Cwblhewch astudiaeth achos adfyfyriol a beirniadol ar sail asesiad a wnaed gydag eraill (yn eich maes gwaith chi) sy'n ymwneud â diogelu un ai oedolyn neu blentyn.  Dangoswch sut mae'r achos yn berthnasol i ddeddfwriaeth diogelu a pholisïau, strategaethau a gweithdrefnau diogelu eich Bwrdd Diogelu.   Sicrhewch eich bod yn cynnwys y canlyniadau dysgu, Safonau Galwedigaethol Cenedlaethol, deddfwriaeth (domestig a rhyngwladol), agweddau penodol gweithio yng Nghymru a theorïau gwaith cymdeithasol perthnasol.  Fe welwch restr o'r canlyniadau dysgu yn y llawlyfr.   

4000 gair (+/- 10%: dylech gynnwys nifer y geiriau ar ddiwedd pob rhan) 


Mae 3 yn oedolyn sydd yn adnabyddus i’r tîm iechyd meddwl ac sydd gyda diagnosis cymhleth o anhawster dysgu, iselder a gor-bryder.  Mae 3 yn disgrifio ei hun fel dynes wen.  Ei dewis iaith yw’r Saesneg ac mae’n byw mewn ardal Gymraeg lle mae 56% o’r boblogaeth yn gallu siarad, darllen ac ysgrifennu Cymraeg (Cyfrifiad, 2011).  Mae 3 wedi byw gyda’i mam trwy gydol ei bywyd ac wedyn gyda’i mam a’i llystad ers ei harddegau.  Mae 3 yn cydnabod ei llystad fel ei phrif ofalydd.  Mae materion cymdeithasol wedi eu cydnabod sydd yn effeithio ar 2 a’i theulu; megis byw mewn ardal ynysig a diffyg adnoddau cymdeithasol sydd yn agos.  Roeddwn yn ymwybodol bod nifer o bryderon wedi eu codi ynglŷn â pherthynas 3 gyda’i gofalwyr a hynny gan gyd-weithwyr.  Roedd honiadau yn y gorffennol bod gofalwr 3 yn ei ‘rheoli yn ormodol’ a rheoli ei chyswllt a’i ymyrraeth gyda’r gwasanaethau cymdeithasol a gwasanaethau'r trydydd sector.  Roedd pryder hefyd nad oedd 3 yn cymdeithasu yn yr ardal leol yn ogystal â phryder cynyddol am faterion ariannol a’r gofalydd eisiau ad-daliad am yr oriau mae o ‘wedi gofalu am 3’.  
Gan fod pryder wedi dod o’r newydd am ‘reolaeth orfodol’, pwrpas yr ymyrraeth yma oedd edrych mewn i’r honiadau.  Roeddwn am sicrhau fod 3 yn cael cyfle i siarad â gweithwyr mewn preifat a heb ymyrraeth y llystad ac ymchwilio’r risg o reolaeth orfodol.  Diffiniad o oedolyn ‘mewn perygl’ o dan y ddeddf yw oedolyn sydd mewn perygl o gamdriniaeth neu esgeulustod ac sydd hefyd ac anghenion gofal a chefnogaeth (Ddeddf Gwasanaethau Cymdeithasol a Llesiant (Cymru) 2014).  Mae rhan 7 y Ddeddf yn edrych ar ‘Ddiogelu’ ac yn rhoi fwy o sylfaen i ymchwilio i unrhyw risg yn ogystal â’r hawl sydd gan unigolion am eiriolaeth i’w cynrychioli a sicrhau fod eu hawliau yn cael eu cwrdd. Mae’r Ddeddf yn rhoi cyfrifoldeb ar bawb petai yn weithwyr proffesiynol neu gymdogion i adrodd risg yn briodol. Fel gweithiwr cymdeithasol mae’n hanfodol ein bod yn ddeall a’n bod yn hyderus yn ein hymarfer wrth ddiogelu unigolion.  Mae’r Ddeddf Gwasanaethau Cymdeithasol a Llesiant (Cymru) 2014 wedi dod i rym i gryfhau ar ymarferion diogelu blaenorol yng Nghymru.  Pwrpas y Ddeddf nawr yw hybu lles unigolion sydd angen cefnogaeth gofal a chefnogaeth a sicrhau eu bod yn gallu ffynnu i fyw eu bywydau i’w llawn potential, gan ystyried barn, urddas a chefnogi unigolion i gyfranogi eu hunan.
Mae 3 wedi cael ei chydnabod fel unigolyn perthnasol o dan y Mesur Iechyd Meddwl (Cymru) 2010 yn dilyn asesiad a phenderfynwyd fod ganddi anghenion iechyd meddwl dwys a gall cael eu cwrdd gan wasanaeth arbenigol.  Mae’r tîm iechyd meddwl cymunedol yn gweithio yn amlddisgyblaethol gyda 3; hynny gyda gweithwyr awdurdod lleol a bwrdd iechyd.  Gan mai iechyd sy’n arwain gwaith asesu mae fframwaith Mesur Iechyd Meddwl (Cymru) 2010 yn cael eu dilyn. Er hyn, mae gan weithwyr cymdeithasol rôl benodol o gwrdd ag elfennau cymdeithasol unigolion a defnyddio ein sgiliau er lles yr unigolyn. Cafodd achos 3 ei drosglwyddo i mi a nyrs cymunedol seiciatryddol i weithio ar y cyd.  Roedd hyn oherwydd y materion bod risg o weithio ar ein pen ein hunain gyda 3 oherwydd ei ymddygiad bygythiol yn ogystal â’r pryder am reolaeth y gofalwr. Hefyd, wrth gydweithio mae’r broses asesu yn fwy effeithlon trwy ddefnyddio arbenigedd proffesiynau gwahanol a chynyddu cynhwysiant cymdeithasol (Crawford, 2012: 13).  Mae’r Ddeddf Gwasanaethau Cymdeithasol a Llesiant (Cymru) 2014 hefyd yn rhoi pwyslais ar gyd-weithio wrth hybu'r canlyniad cadarnhaol a’r unigolion y gwasanaeth wrth dderbyn cefnogaeth gan wahanol arbenigwyr.
Cyn trefnu ymweliad gyda 3 roedd angen sicrhau fod yr holl wybodaeth gennym.  Roedd hyn yn golygu darllen nodiadau oedd yn ffeil 3 er mwyn ein diweddaru o’r sefyllfa.  Bu i mi hefyd siarad â gweithwyr eraill sydd wedi bod mewn cyswllt â’r teulu a thrafod y risgiau a’r pryderon sydd wedi dod i’r amlwg dros y blynyddoedd.  Roedd trafod gyda fy nghyd-weithiwr iechyd, rheolwr tîm a hynny mewn modd amlddisgyblaethol yn fanteisiol wrth dderbyn adborth a safbwyntiau eraill er mwyn rhoi'r sicrwydd roedd angen ac o allu teimlo’n hyderus yn yr ymyrraeth.  Gan fod nifer yn y tîm yn ymwybodol o 3 oherwydd y blynyddoedd o drafodaethau o gwmpas yr elfen o risg roeddwn yn teimlo fod yr ymyrraeth yma yn bwysig er mwyn manteisio ar y cyfle i wir ddarganfod sail y risg ac i ymateb yn briodol.  Mae gwaith Morris (2008: 7) yn cefnogi'r pwysigrwydd o gael trafodaeth mewn modd aml-ddigyblaethol gan fod penderfyniad ynglŷn ag achos cymhleth wedyn ddim am fod yn benderfyniad unigol i weithwyr ond un sydd am gael ei drafod a’i wneud ar y cyd ac fel tîm.
Bu i mi hefyd ddarllen o gwmpas y diagnosis roedd gan 3 er mwyn i mi ddod i ddeall y symptomau yma ac i sicrhau fod fy ymarfer yn ystyried yr hyn gall 3 weld yn anodd.  Mae ymchwil Martinez (2009) yn nodi'r prif symptomau a welir mewn nifer o unigolion gyda’r diagnosis yma yw sensitifrwydd i’r synhwyrau, nam lleferydd a gwybyddol a methu rheoleiddio emosiynau ac ymddygiadau.  Bu i mi siarad â thîm trydydd sector sy’n arbenigo yn y maes anhawster dysgu er mwyn magu gwybodaeth arbenigol a pha gefnogaeth sydd ar gael yn lleol er mwyn ymestyn ar y gefnogaeth gallwn gynnig i 3.  Gan fod gan 3 gor-bryder dwys ac iselder hefyd roedd rhaid mynd i’r cartref i’w gweld.  Roeddem wedi ystyried gweld a 3 tu allan i’r cartref ond roedd y llystad yn gwrthod hwyluso hyn ac ni fyddai 3 wedi gadael ei chartref heb ei llystad.  Roedd 3 wedi cael gwybodaeth am yr ymweliad yma o flaen llaw gydag amser i ymateb petai ddim yn gyfleus iddi.  
Unwaith roeddwn i a fy nghyd-weithiwr iechyd yn teimlo’n hyderus gyda’r wybodaeth a phwrpas yr ymweliad aethom ymlaen i drefnu’r ymweliad.  Roedd trefniadau i’r heddlu i ymuno a ni oherwydd y risg i weithwyr o ymddygiad 3 a’r gofalydd.  Wedi cyrraedd cyfeiriad 3 ddaeth yn glir yn sydyn iawn ein bod am wynebu nifer o rwystrau yn ystod yr ymweliad a hynny yn bennaf oherwydd ymddygiad y gofalwr, sef llystad 3.  Roedd 3 adref gyda’r gofalydd a pam ofynnais i gael siarad â 3 mewn preifat bu i’r llystad wrthod.  Teimlais ar yr adeg yma pryder nad oeddem am allu cael y cyfle i siarad â 3 heb ddylanwad y llystad a bod y cyfle i 3 gyfleu ei hun yn annibynnol ddim am fod yn bosib.  Roeddwn yn teimlo’n rhwystredig ac yn flin nad oeddwn am allu rhoi'r gwir gyfle i 3 rhannu ei theimladau a’i dymuniadau.  Roedd 3 yn nodi fod gwasanaethau wedi esgeuluso ei anghenion wrth gyfeirio tuag at bwyntiau cyfreithiol fel petai yn ail adrodd pwyntiau'r gofalydd tra ateb cwestiynau am ei sefyllfa.  Teimlodd fel nad oedd gan 3 barn bersonol am ei sefyllfa ac roedd yna wrthdaro gydag unrhyw bwynt roedd yn cael ei godi neu ei drafod.  O’r cychwyn roedd yn glir nad oedd 3 na’r llystad yn fodlon cael sgwrs agored a gonest.  Nid oedd y gofalwr yn fodlon gyda’n hymarfer a bu iddo gwestiynu ein rôl a’n prosesau.  Wrth drio egluro a chefnogi nid oedd hyn yn tawelu ei feddwl ac roedd gweithio gyda 3 i weld yn amhosib.  Roeddwn eisiau sicrhau fod 3 yn gallu ymddiried ynof wrth i ni fod yn amyneddgar, onest a sensitif.  
Mae’r Cod Ymarfer Proffesiynol Gofal Cymdeithasol (2017) yn nodi fod angen gweithio gydag unigolion a gofalwyr mewn ffyrdd sy’n parchu eu preifatrwydd, eu dewisiadau a’u hawliau; ond hefyd i geisio sicrhau nad yw eu hymddygiad yn cynrychioli risg o niwed. Mae Deddf Hawliau Dynol (1998) hefyd yn hybu’r hawl sydd gan unigolion i gael bywyd teulu preifat.  Yma roeddwn yn gweld gwrthdaro o barchu preifatrwydd 3 ond yr angen hefyd i ymyrryd er ei lles gorau.  Trwy gydol yr ymyrraeth roeddwn yn sicrhau fy mod yn gweithredu mewn modd person canolog wrth drio cadw’r sgwrs a’r ffocws nol i 3 ac i glywed ei barn a’i dymuniadau.  Mae gwaith Rogers (1940) wedi helpu i mi lywio fy ymyriadau yn y maes a’r safbwynt nad y gweithiwr proffesiynol yw’r arbenigwr ond yr unigolyn sydd ag arbenigedd am ei sefyllfa ei hun.  Ein rôl ni yw hybu ar yr hyn sydd angen ei ddatblygu a chefnogi trwy’r hyn maent yn gweld yn sialens.  Gan fod gan 3 anghenion gofal a chefnogaeth roeddwn yn holi cwestiynau pen agored i ddarganfod pethau positif a chryfderau 3.  Roedd plethu gwaith cymdeithasol a model o rymuso 3 yn glir yn fy ymyrraeth yma wrth sicrhau fod gan 3 gyfran gyfartal a teg o lais, adnoddau a hawliau er mwyn sicrhau lefel uwch o gyfiawnder cymdeithasol.  Roedd hyn er mwyn adeiladu ar yr hyn gall 3 ei wneud dros ei hun a’i grymuso.  Mae’r theori yma yn bwysig gyda’r angen i unigolion i ennill pŵer a chymryd rheolaeth (Turner & Maschi, 2014).  Y nod delfrydol fyddai hybu 3 i fod yn ymwybodol o anghydraddoldebau mae’r llystad yn ei osod a rhoi’r sgiliau iddi allu ymateb gyda chefnogaeth.  Prif agwedd theori grymuso yw bod grymuso unigolion yn arwain tuag at newid positif yn erbyn unigolion difreintiedig.  Hefyd, mae gwaith Turner & Maschi (2014) yn hybu, er mwyn cefnogi 3 a’i grymuso rhaid edrych ar rymuso personol.  O dan yr amgylchiadau yma nid oeddwn eisiau rhoi 3 mewn sefyllfa fwy bregus ac roedd rhaid bod yn ofalus fod ein hymyrraeth yn sensitif.  Yn gwrthdaro a’r theori Rogers yma mae’r angen i unigolyn fod yn saff ac yn ffynnu (McMillan, 2004: 8).  
Roedd y drafodaeth bob tro yn arwain nôl i amcanion y gofalydd sef nad oedd yr awdurdod lleol yn ei gyllido am y gofal roedd yn ei roi i 3.  Roedd hyn yn dangos i mi mai agenda ariannol clir oedd ganddo, er hynny trafodwyd be oedd y lefel o ofal roedd 3 ei angen a’r hyn roedd y gofalydd yn nodi ei fod yn ei wneud.  Roedd angen asesiad clir a manwl gan ei fod yn amhosib dod a chytundeb a oedd yn ffafriol i bawb.  Roeddwn yn ymwybodol wedi darllen gwaith Koprowska (2014: 71) am gyfathrebu a sgiliau rhyngbersonol bod y ffordd roeddwn yn mynegi fy hun yn bwysig.  Er gwaethaf fy mhryderon a fy marn am y gofalwr, roedd dal angen i mi fod yn barchus a cheisio peidio cael mewn i ddadl, mynegi fy mhwynt yn glir a rhesymol ond hefyd cofio pwrpas ac agenda'r ymyrraeth.  Bu i mi weld hyn yn anodd ar adegau oherwydd o fy arsylwad o’r sefyllfa megis perthynas 3 a’r llystad a'r tebygolrwydd o reolaeth yn debygol.  Sail i fy marn broffesiynol yw’r pryder fod yna tystiolaeth o’r pryderon fod 3 yn cael ei rheoli, dim yn cael amser i siarad ag eraill mewn preifat, rhwystrau i gynnal sgwrs agored a chyfyngu dewis.  Gan fod fy marn bersonol a fy safbwynt moesegol yn gweld 3 yn cael ei rheoli roedd hyn yn sialens bersonol i mi.  Roedd yn bwysig i mi fy mod yn trafod mewn goruchwyliaeth er mwyn hybu ar y sgiliau cyfathrebu yn gydfuddiannol.
Trwy gydol yr ymarfer roedd asesu galluedd 3 yn bwysig er mwyn sicrhau bod 3 yn gwneud penderfyniadau dros ei hun heb unrhyw reolaeth.  Mae’r Ddeddf Galluedd Meddyliol (2005) yn ddeddfwriaeth bwysig o fewn gwasanaethau oedolion gan ei fod yn gosod fframwaith clir i weithiwr cymdeithasol ac eraill sy’n gweithio gydag unigolyn o’r broses o wneud penderfyniad er eu lles gorau pan nad oes galluedd.  Mae yna pum prif egwyddor roeddwn angen ei ystyried sef;
1. Rhagdybio galluedd phob amser.

2. Ni ddylid trin person fel rhywun nad yw'n gallu gwneud penderfyniad oni bai bod pob cam ymarferol wedi'i gymryd heb lwyddiant.

3. Nid yw penderfyniad annoeth yn dystiolaeth fod gan unigolyn dim galluedd. 

4. Mae pob penderfyniad yn ei lles gorau.

5. Mae pob penderfyniad yn cael eu gwneud yn y modd lleiaf cyfyngol o hawliau'r person a rhyddid.  
(Deddf Galluedd Meddyliol, 2005)
Yn yr achos yma bu i mi asesu bod gan 3 galluedd dros benderfyniadau ei hun.  Mae asesu galluedd angen fod yn benodol ac am benderfyniad penodol.  Yn yr achos yma roeddwn yn asesu petai gan 3 galluedd ynglŷn â’r penderfyniadau am ei anghenion gofal a chefnogaeth.  Roeddwn yn asesu 3 gyda mewnwelediad i’w sefyllfa ac yn penderfynu aros yno gyda’i mam a llystad.  Hefyd, roedd 3 yn gallu deall a chadw gwybodaeth yn y drafodaeth.  Er hyn, roeddwn yn teimlo fod yr elfen a phryderon ynglŷn â’r rheolaeth gan y llystad yn cyfyngu ei dewisiadau.  
Yn anffodus, bu i mi fethu a llwyddo i gael amser i siarad gyda 3 heb ymyrraeth y gofalydd.  Gan fod tensiwn cynyddol tuag at y diwedd gyda dim sgwrs glir a dim rheolaeth penderfynwyd dod a’r ymyrraeth i ben a gadael y cyfeiriad.  Roedd hyn yn siomedig gan nad oeddwn wedi mynd yno wedi cyflawni'r hyn roeddwn eisiau sef i siarad â 3 mewn preifat a cheisio magu perthynas yn ogystal â chael gwell darlun o’i sefyllfa ac unrhyw risgiau.  Er hyn, roeddwn i, y cydweithiwr iechyd a’r heddlu yn cytuno bod risg a bod 3 yn cael ei rheoli a bod tystiolaeth o ‘cohersvie control’.  
Wedi ymchwilio mewn i’r mathau gwahanol a rheolaeth a pherthnasau gwahanol roedd ‘coercive control’ yn berthnasol iawn.  Diffiniad elusen Women’s Aid (2019) o hyn yw pan mae ymddygiad rheoli yn cael ei ddefnyddio i greu dibyniaeth a hynny wrth ynysu’r unigolyn o gefnogaeth; cam-fanteisio ac amddifadu unigolion o annibyniaeth a’i ynysu. Themâu'r gofalwyr oedd bod anghenion 3 ddim yn gallu cael eu cwrdd gan wasanaethau, bod o yn teimlo bod y math o gefnogaeth ddim digon da mi roedd felly yn ei ynysu drwy wneud hyn.  Roedd materion ariannol a'r pryder o golli pŵer hefyd i’w weld.
Mae Byrddau Diogelu Oedolion Gogledd Cymru yna i atal ac amddiffyn unrhyw oedolyn mewn risg.  Mae yna gynrychiolaeth eang ar y byrddau yma megis awdurdod lleol, iechyd, heddlu fel enghraifft er mwyn cael ystod eang o sgiliau a barn.  Sefydlwyd y Byrddau Diogelu yma yn dilyn y Ddeddf Gwasanaethau Cymdeithasol a Llesiant (Cymru) 2014 er mwyn rhoi dyletswydd gyfreithiol.  Mae gan y bwrdd yma cyfrifoldeb i adolygu ymarferion wrth sicrhau fod polisïau a gweithdrefnau yn cael ei gweithredu. Hefyd, rhaid cofio'r Bwrdd Diogelu Annibynnol Cenedlaethol sy’n cynghori'r gweinidog Cymru ar ddiogelu er mwyn rhoi gwybodaeth glir i’r byrddau diogelu i hybu ei effeithiolrwydd.  Yn Ebrill 2020 mae Gweithdrefnau Diogelu Cymru am fod yn weithredol a fydd yn gosod canllawiau clir am sut i adrodd, ymateb, ymyrryd a chynllunio o gwmpas risg.  Yn ystod yr ymyrraeth yma roeddem yn gweithredu o dan Bolisi a Gweithdrefnau Interim Amddiffyn Oedolion sydd yn Agored i Niwed rhag Camdriniaeth (POVA).  Gan fod y risg wedi cael ei adrodd a’i nodi cytunwyd bod angen cyfarfod strategaeth gyda’r gweithwyr priodol er mwyn trafod sut i symud ymlaen i ymateb i’r risg.  Gan fod gan 3 galluedd roedd hyn yn gwneud y proses yn fwy cymhleth a doedd gan yr awdurdod lleol ddim llawer o sail i ymyrryd megis yn y broses gyfreithiol o gael asesiad budd gorau er mwyn tynnu 3 o’r amgylchedd.
Yn dilyn yr ymweliad felly bu i ni gael cyfarfod strategaeth gychwynnol gyda swyddog diogelu'r awdurdod lleol lle trafodwyd yr holl wybodaeth a chyflwynais y dystiolaeth, y pryderon a’r risg.  Penderfynwyd o’r sgwrs yma i gynnal cynhadledd amddiffyn oedolion a oedd yn gyfarfod amlasiantaethol gyda gweithwyr iechyd, awdurdod lleol, swyddog diogelu, heddlu a gwasanaethau trydydd sector.  Trafodwyd achos 3 a oedd yn cael ei ystyried fel ‘oedolyn sydd mewn risg’.  Roedd hyn yn gyfle i mi fagu sgiliau cyfathrebu o dan bwysau a chyflwyno gwybodaeth yn gryno a chlir er mwyn sicrhau fod pawb yno gyda’r wybodaeth angenrheidiol i ymateb i’r achos yma.  Gyda phobl broffesiynol gydag arbenigedd ei hunain, agenda a phroses meddwl gwahanol roedd yno gymhlethdod ar adegau ac mi roedd yn anodd dod i ganlyniad cytûn.  Trafodwyd a phenderfynwyd ar y cyd fod 3 gyda galluedd a’i bod yn dewis aros yn y sefyllfa. Cytunwyd byddai’r tîm iechyd meddwl yn parhau i ymweld â 3 mor gyson â phosib a manteisio ar gyfleoedd i weld 3 heb y gofalydd.  Yn ystod y cyfarfod cytunwyd bod angen i mi barhau i gadw nodiadau ac amserlen o dystiolaeth i adeiladu ar dystiolaeth yn ogystal â pharhau i asesu galluedd yn gyson.  Penderfyniad arall y gynhadledd achos yma oedd cynnig eiriolwr i 3 i’w cynrychioli.  Mae hybu eiriolwr yn fodel ymyrraeth fydd yn hybu llais 3, hawliau a mewnwelediad arall i’w sefyllfa.  
Elfen newydd rydym yn gweld yn unol â’r Ddeddf Gwasanaethau Cymdeithasol a Llesiant (Cymru) 2014 yw’r Gorchymyn Amddiffyn a Chefnogi Oedolion, sef yr APSO.  Pwrpas y gorchymyn yma, o dan Ran 7 y Ddeddf yw:
“to enable the authorised officer properly to assess whether the person is an adult at risk and to make a decision as required by section 126(2) of the Social Services and Well-being (Wales) Act 2014 on what, if any, action should be taken.”

Yn yr achos yma roedd APSOs yn elfen oedd y gynhadledd amddiffyn oedolion wedi ystyried gan fod asesu 3 heb y gofalwr yno ar adegau yn amhosib. Cefais drafodaethau gyda fy rheolwr ac mewn cyfarfod amlddisgyblaethol am hyn a phenderfynwyd fod diffyg tystiolaeth i wneud cais i’r llys ar hyn o bryd oherwydd bod 3 wedi cael ei asesu gyda galluedd.  Er hyn, roeddwn am adolygu'r sefyllfa yn rheolaidd a sicrhau hefyd i gofnodi’n gywir.  Mae cofnodi yn glir, cyson a manwl yn hanfodol er mwyn sicrhau fod tystiolaeth yr achos yna at eto ac i eraill allu darllen ac ail-ymweld a risg (Luepker, 2012: 32).  Yma mae’r angen i weithio’n greadigol er mwyn cael mynediad i 3, a hybu cael sgwrs mewn preifat a sicrhau fod penderfyniadau 3 yn cael ei gwneud ganddi hi.  
Petai'r achos yma yn achos troseddol a fyddai wedi arwain at fynd i lys roedd angen fod wedi casglu tystiolaeth ddwys a bod sail glir i’r cyhuddiad yma o risg i 3.  Byddwn wedi gorfod ysgrifennu adroddiad trylwyr o’r holl dystiolaeth o’r ffeil ac o fy arsylwadau fy hun a fydd wedi dod a fi i’r penderfyniad fod yno risg sylfaenol fod 3 yn oedolyn mewn risg.  Gan fod y math yma o ‘cohersive control’ yn fath o gam-drin newydd, sydd yn anoddach i’w brofi i gymharu â chamdriniaeth gorfforol, rywiol, ariannol nid oes nifer fawr o enghreifftiau wedi mynd i achos llys.  Mae ‘cohersive control’ yn fath o gam-drin lle mae ymddygiad rheoli wedi'i gynllunio i wneud person yn ddibynnol trwy eu hynysu rhag cefnogaeth, eu hecsbloetio, eu hamddifadu o annibyniaeth a rheoleiddio eu hymddygiad bob dydd (Women’s Aid, 2020).  Gan fod 3 yn ddynes mae gwaith ymchwil gan Myhill (2015: 355) yn cefnogi fod merched llawer mwy tebygol nag dynion o fod yn ddioddefwyr o ‘cohersive control’.  Mae bod yn ymwybodol o hyn yn bwysig er mwyn ddeall sail y math yma o gam-drin ac yr effaith mae’n cael ar unigolion.  Gan fod ‘cohersive control’ yn enw newydd yn y maes mae’n bwysig hybu dealltwriaeth pobl i allu addysgu eu hun o’r arwyddion.  Mae cael gwybodaeth glir am gyfraith yn unrhyw faes enwedig maes gwaith cymdeithasol yn bwysig felly er mwyn rhoi arweiniad, proses, cyfrifoldeb a dyletswydd arnom.
Mae cael cyfle i fyfyrio nôl yn bwysig yn enwedig ar ddechrau fy ngyrfa roedd cael achos cymhleth yn agoriad llygad i mi. Y brif elfen sy’n sefyll allan yw'r gwrthdaro gyda fy ngwerthoedd personol a phroffesiynol gan fod y llystad yn parhau yn ei rôl o ofalu.  Yn y maes yma rydym eisiau sicrhau fod neb mewn risg o niwed a bod hawliau dynol o fod yn saff, iach a hapus yn cael eu cwrdd.  Pan nad yw hyn yn bosib mae yn sialens bersonol ac yn cael effaith ar fy safbwynt moesegol.  Yma roedd manteisio ar oruchwyliaeth yn bwysig er mwyn trafod hyn a derbyn cefnogaeth emosiynol (Wonnacott, 2012: 179).  Mae gwaith Fook (2002: 43) yn trafod pwysigrwydd i weithwyr fyfyrio ar y ddynameg pŵer a’r effaith mae hyn yn cael ar ein hymarfer.  Fel gwelir fod modd i ni fel pobl broffesiynol chwarae rôl bwerus ym mywyd 3.  Mae hyn yn gallu ar adegau fod yn bositif gan fod yn dangos ein sgiliau, gallu i greu newid a bod gennym y pŵer i helpu.  Er hynny yn fy ymarfer o hyn allan gyda 3, hoffwn weithio gyda 3 er mwyn rhoi elfen o bŵer iddi a gan geisio sicrhau fod 3 yn teimlo fel bod ei llais yn cael ei glywed.  Rwyf eisiau edrych ar y strwythur pŵer gan fod 3 yn cael eu rheoli mae rhoi cyfle iddi gyfathrebu ar yr un lefel heb deimlo’n gyfyngedig.  Er mwyn gwneud hyn wrth fyfyrio, byddai gweld os oes modd arall o sicrhau diogelwch ni fel gweithwyr heb gefnogaeth heddlu gan fod cael heddlu yn ymweld â ni hefyd yn creu rhwystr a bygythiad ac yn dangos y pŵer yn y perthynas.  Wrth drafod gyda 3 mewn modd mwy cyd-weithredol gall hyn cael effaith ar y perthynas a’r dynamic.
Er bod 3 wedi bod yn unigolyn a oedd yn siaradwr Saesneg roedd yn bwysig o hyd rhoi'r dewis iaith iddi o fewn gwasanaethau.  Roedd sicrhau fod 3 yn gallu cyfathrebu yn ei dewis iaith yn rhoi mwy o allu iddi gyfleu ei hun yn glir wrth nodi ei gwir deimladau a’i dymuniadau.  Petai 3 wedi bod yn siaradwr Cymraeg rwyf yn ymwybodol yn unol â gwaith Davies (1994: 72) fod rhai pobl yn ddwyieithog a Chymraeg yw iaith gyntaf nifer felly mae gwell ganddynt siarad Cymraeg gan eu bod yn fwy cyfforddus a hapusach wrth fynegi eu barn.  Ers Mesur yr Iaith (Cymru) 2011 mae fy awdurdod lleol wedi ysgrifennu polisi sy’n gosod dyletswyddau statudol fod y gwasanaeth yn cael ei chynnig trwy’r iaith Gymraeg wrth hybu dewis iaith.  
Wrth edrych yn nol ar fy ymarfer gallaf weld bod fy hyder wedi cynyddu wrth gyfathrebu a gweithio gyda gweithwyr proffesiynol eraill.  Wrth orfod cyfathrebu am fater diogelu yn y cyfarfod strategaeth ac mewn cynhadledd achos roedd rhaid bod yn sicr efo fy mhwyntiau, a bod yn gryno a clir.  Wrth ddangos fy ngallu i weithio ar yr achos roedd hyn yn rhoi hyder i mi fod y strwythur o ymateb i bryderon oedolyn mewn risg yn sylfaen i ddatblygu arno.  Credaf tro nesaf fyddwn yn fwy ymwybodol o’r broses ac yn gallu darparu'r holl wybodaeth yn annibynnol wrth barhau i ddefnyddio goruchwyliaeth a chefnogaeth gweithwyr proffesiynol eraill.
Geiriau: 3,732
Adran 5

Diogelu

Canllawiau: Mae Gofal Cymdeithasol Cymru angen i weithwyr cymdeithasol sydd newydd gymhwyso i ddarparu tystiolaeth am eu dealltwriaeth o waith diogelu gydag oedolion a phlant.   Bydd yr aseiniad isod yn eich galluogi i ddangos hyn.  D.S. os yw eich maes gwaith arferol ym maes plant dylech ysgrifennu am ddiogelu oedolion. Os ydych fel arfer yn gweithio gydag oedolion yna dylech ysgrifennu am ddiogelu plant.  
	Mewn maes sydd ddim yn brif ganolbwynt i'ch gwaith (gweler y canllawiau uchod), esboniwch beth yw'r ddeddfwriaeth berthnasol, y polisïau a'r gweithdrefnau cenedlaethol, lleol a sefydliadol ar gyfer diogelu.   

500 gair (+/- 10%: dylech gynnwys nifer y geiriau ar ddiwedd pob rhan) 


Yn y darn yma byddaf yn ysgrifennu am ddiogelu mewn maes plant. Un o’r prif ddeddfwriaethau sydd yn berthnasol yma yng Nghymru yw’r Ddeddf Plant (1989), sydd yn rhoi dyletswydd gyfreithiol ar awdurdodau lleol i amddiffyn a chefnogi unrhyw blentyn sydd mewn risg o niwed sylweddol.  Mae adran 47 y Ddeddf yma yn rhoi hawl statudol ar weithiwr cymdeithasol i ymchwilio fewn i’r risg.  Lles y plentyn sy’n ganolog ac mae sicrhau llais a dymuniadau'r plentyn hefyd yn bwysig i’w ystyried (Cafcass Cymru, 2019).  Mae Canllawiau Amddiffyn Plant 2008 wedi darparu canllawiau i’w dilyn ac yn gosod allan y broses.  Yma mae penderfyniadau pwysig yn cael eu trafod mewn modd amlddisgyblaethol os yw angen cynnal cynhadledd achos ac amddiffyn neu os oes angen gorchymyn gofal o dan ran 31 y Ddeddf sy’n rhoi cyfrifoldeb rhiant i'r awdurdod lleol.  Mae gwaith gan Brammer (2010: 165) yn nodi fod pob opsiwn yn cael ei ystyried er mwyn cadw’r plentyn efo’r teulu biolegol ond yn anffodus nid yw hyn yn bosib pob tro oherwydd y lefel o risg.  Mae’r Ddeddf Hawliau Dynol 1998, erthygl 8 er enghraifft yn gallu bod yn berthnasol a hynny wrth hybu'r hawl sydd gan deuluoedd i fywyd preifat teuluol.  Er hyn, rhaid ei ddiystyru os oes diogon o dystiolaeth o risg sylweddol; gydag adrannau eraill o’r Ddeddf Plant 1989 yn opsiynau megis mynd i’r llys am orchymyn gofal, gorchymyn diogelu brys dros dro, gorchymyn goruchwyliaeth fel enghreifftiau (Brammer, 2010: 120).
Yn dilyn ymchwiliad o dan amgylchiadau trist marwolaeth Victoria Climbie yn dilyn camdriniaeth yn 2000 adolygwyd polisïau yn y maes plant lle cyflwynwyd Deddf Plant 2004, gyda chyflwyno rôl y Comisiynydd Plant i Gymru er mwyn hybu lles a diogelwch plant ar draws y 22 awdurdod lleol.  Ar safbwynt rhyngwladol hefyd mae'r ‘United Nations Convention on the Rights of the Child’ yn hollbwysig ac yn gwarchod hawliau plant, rhan 1 yn hybu'r hawl i fyw yn saff a diogel.  Mae polisïau fy awdurdod lleol wedi mabwysiadu hyn a’r Ddeddf Gwasanaethau Cymdeithasol a Llesiant (Cymru) 2014 wrth osod fframwaith cyfreithiol ar lefel leol, gyda’r byrddau diogelu plant rhanbarthol yn cydlynu ac yn sicrhau effeithiolrwydd gwaith i amddiffyn a hyrwyddo lles plant.
Deddf arall berthnasol bellach felly yng Nghymru yw’r Ddeddf Gwasanaethau Cymdeithasol a Llesiant (Cymru) 2014 a death i rym ym mis Ebrill 2016.  Mae’r Ddeddf yn gosod dyletswydd ar ymarferwyr i adrodd petai unrhyw blentyn sydd â photensial o fod mewn perygl i’r awdurdod lleol.  Mae adran 7 y Ddeddf yn trafod yr elfen ‘plentyn mewn risg’ ynghyd a’r ddyletswydd sydd ar awdurdod lleol i wneud ymholiadau (gan gysylltu wedyn ac adran 47 o'r Ddeddf Plant) i ymchwilio fewn i’r risg.  Wrth gynnal yr ymchwiliad fydd angen asesu a chymryd camau i sicrhau bod y plentyn yn ddiogel. Hefyd, gwelir fel mae’r Ddeddf Gwasanaethau Cymdeithasol a Llesiant (Cymru) 2014 wedi disodli rhan 3 Deddf Plant 1989 yma yng Nghymru a hynny gydag adran 3 a 4 y Ddeddf sydd yn edrych ar unigolion sydd angen ‘gofal a chefnogaeth’.
O Ebrill 2020 bydd canllawiau newydd yn dod i rym yma yng Nghymru, sef y ‘Gweithdrefnau Diogelu Cymru’ sydd am ddisodli’r Canllawiau Amddiffyn Plant 2008. Bydd y gweithdrefnau yn gosod canllawiau diogelu i ymarferwyr gydag adrannau gwahanol ar gyfer oedolion a phlant. 
Geiriau: 542
	Myfyriwch ar y gwahaniaeth rhwng diogelu ym maes gwaith oedolion a gwaith plant. 

400 gair (+/- 10%: dylech gynnwys nifer y geiriau ar ddiwedd pob rhan) 



Credaf mai un o’r prif wahaniaeth rhwng diogelu maes plant â maes oedolion yw bod maes plant yn parhau i fod gyda mwy o strwythur a phwerau.  Dywedaf hyn oherwydd bod yna bolisïau a phrosesau clir i ddilyn yn y maes plant.  Hefyd, mae’r Ddeddf Plant 1989 a 2004 yn rhoi mwy o bŵer a chyfrifoldebau statudol i weithwyr cymdeithasol ymyrryd a gwneud penderfyniadau sydd yn golygu y gellir symud plant o ofal eu rhieni, er mwyn eu diogelu.  Ym maes plant mae graddfa amser penodol ac mae hyn yn rhoi sicrwydd i weithiwyr fod protocol clir i ddilyn fel bod gwaith papur yn cael ei gwblhau’n brydlon a bod y plentyn a theulu yn cael ei fonitro yn gyson.  Er bod Deddf Gwasanaethau Cymdeithasol a Llesiant (Cymru) 2014 bellach yn rhoi mwy o strwythur a mwy o ganllawiau i ddiogelu oedolion a gyda rhan 7 yn rhoi mwy o gyfrifoldebau a dyletswyddau ym maes oedolion, does dim grym fel sydd yn y Ddeddf Plant 1989 i ymyrryd.  Mae’r Ddeddf Gwasanaethau Cymdeithasol a Llesiant (Cymru) 2014 wedi ceisio dod a mwy o rym a hynny drwy gyflwyno’r elfen o ASPO sef y gallu i gael mynediad at unigolyn lle mae tystiolaeth gref eu bod mewn risg a lle mae mynediad wedi ei gwrthod neu wedi ei rhwystro gan eraill er mwyn asesu. Nid yw fodd bynnag yn rhoi grym i symud unigolyn o’r sefyllfa hynny.  Yn fy marn i, mae yna fwy o brosesau diogelu felly yn y maes plant i gymharu ag oedolion.
Wrth weithio a phlant y rhieni sydd â chyfrifoldeb drostynt, er bod pwyslais yn cael ei roi ar wrando ar lais a dymuniadau’r plentyn, yn enwedig pan eu bod mewn oedran a gyda’r deallusrwydd a’r galli i wneud penderfyniadau.  Gelwir hyn yn ‘gillick competency’.  Yn wahanol, ym maes oedolion mae pawb dros 18 mlwydd oed yn cael ei gweld fel unigolion efo galluedd i wneud penderfyniadau dros eu hunan gan fod galluedd yn cael ei thybio pob tro.  Er hyn, os oes unrhyw amheuaeth i gwestiynu galluedd oedolyn mae angen cael eu hasesu bellach a hynny i’w diogelu o dan y Ddeddf Galluedd Meddyliol 2005. Mae hyn yn anodd yn enwedig pan fo unigolion yn gwneud penderfyniadau annoeth a gyda’r galluedd neu pan meant yn dewis i barhau mewn sefyllfa o risg.
Er bod gwahaniaethau mae tebygrwydd hefyd yn y math o gamdriniaeth a all effeithio ar oedolion a phlant, megis camdriniaeth gorfforol, emosiynol, rhywiol ac ariannol ac esgeulustod.  Gall hyn gynnwys cam-fanteisio troseddol a rhywiol, caethwasiaeth modern ac anffurfio organau cenhedlu merched.
Geiriau: 427
Adran 6

Adolygiad Datblygiadol (b)

	Myfyriwch yn feirniadol ar eich datblygiad gan gynnwys cyfeiriad at yr hyfforddiant, dysgu, ymchwil a'r defnydd o oruchwyliaeth ers cwblhau rhan 2. Mewn trafodaeth gyda'ch mentor/goruchwyliwr/rheolwr llinell ystyriwch i ba raddau mae'r anghenion dysgu hynny wedi eu cyflanwi. Nodwch unrhyw anghenion dysgu ychwanegol i gefnogi eich datblygiad wrth drosglwyddo i ddod yn ymarferydd profiadol.  Yma byddwch yn ystyried yr adborth yr ydych wedi ei dderbyn gan unigolion sy'n defnyddio gwasanaethau, eu teuluoedd a'u gofalwyr a sut mae hyn wedi effeithio ar eich ymarfer.  

800 gair (+/- 10%: dylech gynnwys nifer y geiriau ar ddiwedd pob rhan) 


Er mwyn myfyrio yn feirniadol ar fy natblygiad ers cwblhau adran 2 byddaf yn cyfeirio at model ‘What? So What? What Now?’ (Borton, 1970).  Mae cam cyntaf yr model ‘What?’ yn gofyn i mi edrych nôl ar yr hyn rwyf wedi llwyddo I wneud ers cychwyn y rhaglen.  Rwyf yn teimlo fy mod llawer mwy hyderus bellach ac wedi gweithio llwyth achosion dwys a lle mae elfennau cymhleth a risg yn bodoli.  Rwyf wedi ymateb i rhain mewn modd effeithiol a gweithio’n annibynnol ond yn ogystal â defnyddio adnoddau'r tîm megis trafodaethau ffurfiol ac anffurfiol a goruchwyliaeth.  Hefyd, mae fy nealltwriaeth yn unol â’r Mesur Iechyd Meddwl Cymru (2010) wedi ffynnu wrth blethu ymarferion yma o ddydd i ddydd.  Rwyf wedi deall y pwysigrwydd o asesu trylwyr er mwyn sicrhau'r canlyniad gorau posib i’r unigolion.  
Yr ail cam y model yw’r ‘So What?’ sy’n gyfle i edrych ar yr amcanion dysgu ar cychwyn y rhaglen.  Nodais fy mod eisiau datblygu ar fy null o weithio a chael dealltwriaeth o gyflyrau iechyd meddwl dwys.  Credaf fod yr elfen yma o fy nysgu wedi datblygu wrth i mi fynychu hyfforddiant penodol oedd yn trafod cyflyrau unigoion sydd ar fy llwyth achos megis gor-bryder.  Roedd cael dysgu am diagnosis penodol yn fy addysgu sut i ymateb mewn modd therapiwtig ac triniaeth priodol i’r problem.  Trwy ddatblygu ar fy ngwybodaeth mae’n arwain at ymyrraeth fwy addas i’r angen a sicrhau fod y gofal gorau yn cael ei gynnig er mwyn hybu adferiad (Rudnick, 2012).  Teimlaf yn gryf fod diogelu lles gofalwyr mor bwysig felly roedd adnabod hyn fel fy angen dysgu yn cyd-fynd a fy ngwerthoedd.  Rwyf wedi manteisio ar asesu gofalwyr sydd wedi rhoi'r cyfleoedd i mi sicrhau fod eu llais yn ganolog i’r ymyrraeth.  Ymchwil sydd wedi hybu hyn yw ymchwil Carers Tryst (2019) sydd wedi dylanwadu ar ddatblygu Strategaeth ar gyfer Gofalwyr yng Nghymru. Enghraifft o adborth unigolyn sydd wir yn sefyll allan i mi yw derbyn ‘diolch’ gan unigolyn yn byw a chyflwr dwys o anghenion dysgu.  Mae ymateb i emosiynau personol yn anodd iawn i’r unigolyn yma ac nid oedd yn gallu cyfleu sut roedd yn teimlo a byth yn dweud ‘diolch’, ‘neis eich gweld’ fel enghraifft.  Un diwrnod dywedodd yr unigolyn yma ‘diolch’ ar ddiwedd ymyrraeth oedd yn tysiolaethu i mi fy mod yn ymarfer yn berson canolog, a mewn partneriaeth ac roedd cysondeb cyson yn effeithiol.  Ar y cyfan roedd hyn wedi darparu sicrwydd a theimlad da.
O ran gweithio ar y cyd gyda gweithwyr proffesiynol eraill roeddwn yn awyddus i ddatblygu fy sgiliau pendantrwydd.  Ers hynny rwyf wedi cyfrannu ar y ddesg dyletswydd gyda chyd weithiwyr megis nyrsys cymunedol a therapydd galwedigaethol yn trafod achosion a gwneud penderfyniadau am ba ymyrraeth sydd ei hangen.  Gan fy mod yn cyd weithio a gweithwyr iechyd sy’n gweithredu’r model meddygol rwyf wedi cael y cyfle i drafod fy safbwynt cymdeithasol.  Er bod trafodaethau yma yn creu teimlad o anesmwythyd ar adegau mae angen cofio'r pwysigrwydd o hybu'r hyn rwyf yn credu ynddo a bod fy marn broffesiynol yn ddilys.  Credaf fod yr angen dysgu yma yn parhau  fy mod angen parhau i deimlo cyffyrddus a hyderus wrth roi fy marn er os yw’r farn wahanol i farn eraill.
Wrth ddefnyddio dadansoddi mewn asesu i gyfarwyddo fy ymyrraeth, cefais y cyfle i gysgodi gweithwyr cymdeithasol eraill a dysgu o steil asesu hwy er mwyn datblygu fy ngallu a hyder.  Roedd hyn wedi helpu fi i ddysgu y steil o holi cwestiynnau mewn modd person ganolog, cael hyder yn fy hymarfer ac cyfleuoedd i asesu gofalwyr wrth defnyddio y cwestiwn ‘beth sy’n bwysig’ iddynt hwy.  Hefyd, mynychais hyfforddiant diogelu yn unol â’r Deddf Gwasanaethau Cymdeithasol a Llesiant (Cymru) 2014.  Mae hyn wedi helpu fi asesu risg a deall pwysigrwydd gofyn y cwestiynau cywir.

Mae fy mhrofiad o’r Deddf Galluedd Meddyliol 2005 yn cynyddu wedi I mi gyd weithio ar achos lle'r oedd unigolyn a ddiffyg galluedd ac roedd angen cynnal asesiad i dystiolaethu hyn.  Gan fod hyn yn brofiad newydd manteisiais ar y cyfle am oruchwyliaeth.  Roedd oruchwyliaeth yn rhoi cyfle i drafod fy marn broffesiynol a phwyso a mesur penderfyniadau.  Gan fod y math yma o achos yn gymhleth roedd yn bwysig i mi gael adborth gan weithwyr profiadol er mwyn sicrhau fy mod yn dilyn y proses cywir er mwyn diogelu.  Rwyf wedi gweithio ag unigolion lle roedd angen asesu galluedd unigolyn yn y modd llai cyfyngol wrth sicrhau fod yr unigolyn yn ddeallt yr risgiau ac os oedd modd ganddynt i diogelu eu hunan heb ymyrraeth gyfreithiol o defnydd y Deddf Galluoedd Meddyliol 2005. 
Yn cam olaf yw’r ‘What Now?’ sydd yn edrych ymlaen a’r hyn yr hoffwn ei ddatblygu yn y maes a fy ngyrfa.  Y cam nesaf i mi yw cychwyn fy nghwrs mewn ymarferydd iechyd meddwl cymeradwy.  Fydd hyn yn gyfle i ddatblygu ar fy ngwybodaeth yn y maes ac arbenigo ar asesu unigolion yn unol ar Deddf Iechyd Meddwl 1983.  Rwyf yn cydnabod hyn fel cyfle arbennig ond hefyd yn gyfrifoldeb mawr fydd yn parhau i wrthdaro ar fy ngwerthoedd. 

Geiriau: 846
Cofnodwch yn y tabl isod ddyddiadau i bob gweithdy rhaglen gyfnerthu a fynychwyd gennych.    

	Gweithdy Cadarnhau  
	Dyddiad mynychu  

	1
	28.3.19

	2
	11.6.19

	3
	3.9.19

	4
	7.11.19


Nodiadau 

	Sylwadau’r Mentor 


	Rhowch sylwadau llawn ar ddatblygiad y dysgwr yn ystod cyfnod yr holl raglen.  Adfyfyriwch ar yr wybodaeth a ddarparwyd gan y dysgwr yn adran 2 ar ddechrau'r rhaglen a'r safbwyntiau diweddarach a roddwyd yn adran 6.  Lle yr ydych wedi gweld neu drafod adborth gan unigolion sy'n defnyddio gwasanaethau, teuluoedd neu ofalwyr, fe'ch anogir i roi sylw ar hyn o safbwynt datblygiad y dysgwr.    


From the onset the student has proven an ability to prioritise her caseload effectively and displayed an ability to identify appropriate cases on her caseload to evidence & expand her professional knowledge during the completion of each CPEL module.  The student displayed a high degree of motivation throughout the learning period and was proactive in researching and seeking information from reliable and verified resources relevant to the cases discussed in CPEL. The student works in secondary mental health services and already holds an intense case load but ensured that she took every opportunity to joint work and seek the guidance of the appointed Mental Health Specialist Nurse Practitioner to gain a further understanding of mental health conditions. Similarly, the student also expanded on her knowledge and practice of psychological interventions by means of helping facilitate building skill groups.  As evidenced in the last section of CPEL the student has advanced her knowledge regarding Children Safeguarding Procedures and has become informed of the legislations and policy’s that drive both Children & Adult Safeguarding. The student has shown autonomy with a willingness to discuss potential difficulties as they arise and indeed has overcome problems that have arisen. The student has displayed an ability to view potential difficulties from differing perspectives and to negotiate an appropriate evidenced based response. The student has evidenced effective planning and here has been only minimal involvement of the mentor. The outstanding work ethic of the student ought to be documented given that she was also balancing and meeting the requirements of another demanding training course toward the latter stages of the CPEL obligation. The student continues to display a motivation to expand her knowledge base which complements her core social work values which have been evident whilst working in the CMHT. The student should take a reflective moment from a busy work schedule to be proud of her accomplishment.

Manylion a llofnodion dysgwyr a gwiriad rheolwyr llinell

Cyfrifoldeb y dysgwr yw sicrhau bod eu rhif dysgwr prifysgol wedi ei roi yn gywir pan ofynnir am hyn yn y portffolio. 

Manylion y Dysgwr 
(D.S. mae hi yn hanfodol eich bod yn rhoi gwybod i'ch Uned Datblygu Gweithlu/Hyfforddi a Phrifysgol Cymru, Y Drindod Dewi Sant os yw eich enw neu eich cyfeiriad ar gyfer gohebiaeth yn newid).  
1. Enw’r Dysgwr: Kimberley Leanne Roberts
2. Rhif cofrestru Prifysgol y Dysgwr: 1815492
Cyfeiriad i anfon gohebiaeth: 27, Y Wern, Y Felinheli, Gwynedd, LL56 4TX
Rhif Ffôn: 03000 852 407
E-bost:kimberleyroberts301@gmail.com  kimberleyleanneroberts2@gwynedd.llyw.cymru 
Dyddiad Cymhwyster Proffesiynol: 1.3.18
Dyddiad cofrestru gyda Chyngor Gofal Cymru: 6.6.19
3. Enw Asiantaeth y Dysgwr: Cyngor Gwynedd 
Manylion cyswllt yr Asiantaeth: Rheolwr Ardal
Enw: Mererid Roberts (Rheolwr Ardal)
Cyfeiriad: Ysbyty Allt Wen, Tremadog, Porthmadog, Gwynedd, LL49 9AQ
Rhif Ffôn: 03000 852 407
Cyfeiriad e-bost: mereridroberts@gwynedd.llyw.cymru 
4. Mae'r dystiolaeth yr wyf wedi ei darparu yn y portffolio yma yn:

Gymraeg yn unig X Cymraeg a Saesneg   Saesneg yn unig  
Manylion y Mentor

5. Manylion y Mentor

Enw: Clive Hughes
Cyfeiriad: Ysbyty Allt Wen, Tremadog, Porthmadog, Gwynedd, LL49 9AQ
Rhif Ffôn: 03000 852 407
Cyfeiriad e-bost: clivemurdohughes@gwynedd.llyw.cymru 
	6. Manylion yr Arsyllwr 

Enw: Yassmin Palmer
Cyfeiriad gwaith: Ysbyty Allt Wen, Tremadog, Porthmadog, Gwynedd, LL49 9AQ
Cymhwyster Proffesiynol a dyddiad y cymhwyster: Gweithiwr Cymdeithasol ers 2014
E-bost a Rhif Ffôn: yassminleighpalmer@gwynedd.llyw.cymru / 03000 852 407



Llofnodion a gwiriad y Rheolwr Llinell

CYFRINACHEDD a LLÊN-LADRAD - I’w gwblhau gan y dysgwr
Mae’r holl wybodaeth a ddarparwyd yn y portffolio yma yn cydymffurfio gyda'r canllaw ar gyfrinachedd.    Cadarnhaf fod yr holl waith ac eithrio am y sylwadau gan eraill (e.e. mentor neu unigolyn sy'n defnyddio gwasanaethau) i gyd yn waith gwreiddiol gennyf i ac nid wyf wedi ei gopïo.  Deallaf fod llên-ladrad yn cael ei ystyried yn ddifrifol gan y Brifysgol a'r rhaglen.    

Llofnod:   _ _ _ _ _ _ _ _ _ _ _ _ _ _ _  (Dysgwr)

Dyddiad:  _ _ _ _ _ _ _ _ _ _

Adborth a sylwadau gan unigolyn sy'n defnyddio gwasanaethau, eu teulu neu ofalwyr (Adran 3)- i'w lenwi gan yr Arsyllwr 
Cadarnhaf fy mod yn weithiwr cymdeithasol cofrestredig gyda gwybodaeth am faes ymarfer y dysgwr a bod y crynodeb arsyllu a'r sylwadau gan y defnyddwyr gwasanaeth a/neu'r gofalwyr uchod am yr un darn o ymarfer ag a welais fy hun ar y dyddiad a nodwyd. 

Llofnod:  ._ _ _ _ _ _ _ _ _ _ _ _ _ _ _ _ _ _ _  (Arsyllydd)

Dyddiad:  _ _ _ _ _ _ _ _ _ _ _ _ _ _ _ _ 

Gwiriad Rheolwr Llinell
Canllawiau:  Rhaid i reolwr llinell neu uwch ymarferydd y dysgwr lenwi ac arwyddo'r rhan yma.  Dylai ef/hi fod yn weithiwr cymdeithasol cofrestredig sy'n gyfarwydd gyda gwaith diogelu ac yn gallu cadarnhau bod y dysgwr wedi bod yn rhan o'r achos a dystiwyd yn rhan 4 o'r portffolio gan hefyd gwrdd â'r holl feini prawf gofynnol eraill a restrwyd.   

Cadarnhewch yn y rhan yma eich bod wedi gweld digon o waith y dysgwr yn ystod y cyfnod maent wedi bod yn dilyn y rhaglen Gyfnerthu.  Os oes angen, dylech ymgynghori gyda rheolwyr eraill mae'r dysgwr wedi gweithio iddynt.  Drwy arwyddo’r darn yma 'rydych yn cadarnhau eich bod yn fodlon gyda: 

· lefel yr oruchwyliaeth a'r gefnogaeth fentora a gafodd y dysgwr  

· y dysgu a'r datblygu a ddigwyddodd 

· y darllen a'r gwaith ymchwil personol a wnaed  

· lefel yr wybodaeth a'r sgiliau a ddangoswyd  

· y ddealltwriaeth a ddangoswyd o'r Cod Ymarfer a Safonau Galwedigaethol Cenedlaethol  

· gwerthoedd craidd y dysgwr 

· cynnwys y cynllun datblygu sydd yn y portffolio  

· y gwaith a'r sylwadau y cyfeirir atynt yn y portffolio, mai gwaith y dysgwr ei hun yw’r gwaith a'i fod wedi ei seilio ar ymarferion cyfredol 

Cadarnhaf fod y dysgwr yma wedi cyrraedd lefel briodol o ymarfer proffesiynol.  

 GWIRIAD Rheolwr Llinell:

Enw'r Rheolwr Llinell:   _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

Llofnod y RHEOLWR LLINELL .: _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

DYDDIAD: _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

PORTH AGORED a PHRIFYSGOL CYMRU, Y DRINDOD DEWI SANT  

TYSTYSGRIF I RADDEDIGION MEWN CADARNHAU YMARFER GWAITH CYMDEITHASOL

CYTUNDEB DYSGU DYSGWR A CHYFLOGWR 

	Enw’r Dysgwr 
	Kimberley Roberts

	Enw’r Tîm/Asiantaeth 
	Tim Iechyd Meddwl De Gwynedd – Cyngor Gwynedd

	Enw'r Mentor 
	Clive Hughes

	Enw'r Rheolwr Llinell   
	Mererid Roberts


Dyletswydd Astudio
Bydd y dysgwr yn ymgymryd â holl elfennau'r rhaglen Tystysgrif i Raddedigion yn ddiwyd, gan gynnwys mynychu'r sesiwn anwytho , pedwar Gweithdy Cadarnhau a chymryd rhan mewn arolwg gwerthuso neu grŵp ffocws wedi cwblhau'r rhaglen.  

Mae enw llawn y dysgwr a'i gyfranogiad effeithiol ar y Dystysgrif i Raddedigion yn orfodol o gofio fod Gofal Cymdeithasol Cymru wedi gwneud cwblhau'r rhaglen yn ofyniad o fewn y cyfnod cyntaf (tair blynedd) o gofrestru fel Gweithiwr Cymdeithasol.  
(Cymhwyso Ebrill 2016 ymlaen)
Absenoldeb astudio 
Mae'r cyflogwr yn cytuno i gefnogi'r dysgwr drwy ddarparu absenoldeb wedi ei dalu yn llawn i'r dysgwr fynychu'r holl gyrsiau cyflwyno, Gweithdai Cadarnhau, cyfarfodydd gwerthuso'r rhaglen neu hyfforddiant a gytunwyd.  Yn ychwanegol, gellid cymeradwyo tri diwrnod tâl ychwanegol gan y rheolwyr fel cyfraniad tuag at yr amser sy'n gysylltiedig gydag ymchwil personol a datblygu’r portffolio i'w gyflwyno.    Cyfrifoldeb y dysgwyr yw trafod hyn gyda'u rheolwr a phan maent eisiau cymryd y cyfnod absenoldeb yma.   Gellid cymryd y dyddiau astudio yn ystod unrhyw ddiwrnod o'r wythnos (neu gyfuniad o ddyddiau) cyn belled â (i) ei bod yn briodol i amser paratoi'r portffolio ar y pryd, a (ii) y cytunwyd gyda Rheolwr y Tîm fydd yn rhoi ystyriaeth i anghenion y tîm a'r gwasanaeth.  Mae lefel y amser astudio a ddisgrifir yma yn tybio bod y dysgwr yn gweithio oriau llawn amser.   Os yw'r dysgwr yn gweithio llai na 37 awr yr wythnos bydd yr amser yn cael ei gymeradwyo yn unol â pholisïau lleol y cyflogwr. 

Adnoddau 
Gall y dysgwyr gael mynediad i ddeunyddiau dysgu a llyfrgell o adnoddau presennol eu cyflogwr neu fel a ddisgrifiwyd yn Llawlyfr y Rhaglen o'r Brifysgol.  Mae'r cyflogwr yn deall fod y Dystysgrif i Raddedigion i'w chwblhau gan Weithwyr Cymdeithasol sydd newydd gymhwyso yn ystod eu cyfnod cofrestru cyntaf a bydd yn cefnogi'r amserlen yma.  Ond, mae yna hefyd ddisgwyl bod dysgwyr ar raglen ddatblygu broffesiynol yn cymryd cyfrifoldeb am eu dysg eu hunain gan hefyd ddefnyddio eu hamser eu hunain ar gyfer astudio personol a pharatoi portffolio.  

Mae adran hyfforddiant y cyflogwr yn cytuno i:  
· Drefnu fod staff cymwys yn ymuno â'r rhaglen  

· yn talu ffioedd y cwrs yn uniongyrchol i'r Brifysgol   

· yn darparu arweiniad ychwanegol a chefnogaeth drwy: 

a) hwyluso mynediad i ddeunyddiau dysgu presennol neu adnoddau llyfrgell 

b) darparu cyfleoedd hyfforddi priodol o'r rhaglen hyfforddiant mewnol presennol fel y cytunwyd gyda'r dysgwr a'r mentor 

c) darparu cyflwyniad i'r rhaglen a'r Gweithdai Cadarnhau  

d) darparu arweiniad a chefnogaeth i ddysgwyr am ofynion y rhaglen a chwblhau'r portffolio

e) helpu datrys unrhyw drafferthion a gyfyd gyda'r rhaglen gan y dysgwr, mentor neu reolwyr gwasanaeth  

Mae'r dysgwr yn cytuno i:  
· weithio yn brysur i gwblhau cymhwyster yn ystod yr amserlen a gytunwyd o 12 mis o ddyddiad cofrestru ar y rhaglen   

· yn adnabod gyda'r rheolwr/mentor hyfforddiant mewnol priodol a threfnu i fynychu'r cyrsiau hyn 

· Yn adnabod gyda'r rheolwr/mentor a'r Rheolwr Hyfforddi unrhyw ofynion arbennig e.e. dyslecsia gan gysylltu gyda Gwasanaethau Myfyrwyr y Brifysgol yn uniongyrchol am y gefnogaeth ychwanegol a fydd efallai ei hangen   
· yn mynychu cyflwyniad a phedwar Gweithdy Cydnerthu. Dyma elfennau gofynion gorfodol y rhaglen  

· cynhyrchu gwaith a thystiolaeth sy'n briodol i'r portffolio a'r canlyniadau dysgu mewn amserlenni cytunedig  

· gwneud a chadw at apwyntiadau a gytunwyd gyda'r mentor/rheolwr llinell 

· sicrhau eu bod wedi paratoi yn ddigonol a chael unrhyw cydsynio sydd ei angen ar gyfer arsylwi ymarfer 

· hysbysu'r mentor/rheolwr llinell a'r adran hyfforddi ar unwaith os oes unrhyw broblemau neu newidiadau mewn amgylchiadau wrth ddilyn y rhaglen, yn enwedig os gallai hyn effeithio ar gwblhau'r rhaglen erbyn y dyddiad cau a gytunwyd neu allu'r unigolyn i fynychu gweithdy gorfodol. 

· cyd-gysylltu gyda'i reolwr llinell/mentor i gadarnhau dyddiau astudio a defnyddio eu hamser eu hunain i astudio ar eu pennau eu hunain, ymchwil a pharatoi'r portffolio  

· cymryd cyfrifoldeb personol am baratoi a chwblhau'r holl waith sydd ei angen i gyflwyno eu portffolio  

· gweithredu bob amser yn unol â'r Cod Ymarfer, polisïau, gweithdrefnau a phrosesau'r cyflogwr a'r Brifysgol 

· sicrhau eu bod yn deall yr angen i gwblhau'r rhaglen yn ystod y cyfnod cyntaf (tair blynedd) o gofrestru gyda Chyngor Gofal Cymru 

Rheolwr Llinell/Mentor yn cytuno i:
· fynychu cyfarfod cyflwyno i ddod yn gyfarwydd gyda gofynion y rhaglen

· darparu neu drefnu i ddarparu cyfleoedd asesu digonol fel bod y dysgwr yn gweld medrusrwydd ac i gynnal y gwaith arsylwi gofynnol.   Os nad oes cyfleoedd ar gael ar unwaith yn y tîm, trefnu i'w darparu mewn man arall yn y Gwasanaeth,  

· arwain a chefnogi'r dysgwr am gyfnod y rhaglen 

· rhyddhau'r dysgwr ar gyfer cyflwyniad y rhaglen a'r Gweithdai Cadarnhau ac unrhyw gyrsiau hyfforddi mewnol sy'n briodol i gwrdd â'r gofynion dysgu cytunedig.  

· cytuno gyda'r dysgwr, defnyddio hyd at dri diwrnod gwyliau ychwanegol gyda thâl dros holl gyfnod y rhaglen, fel cyfraniad at yr amser sydd ei angen ar gyfer astudio personol, ymchwil neu ddatblygu’r portffolio 

· Cynnal sesiynau goruchwylio gyda'r dysgwr, yn ddelfrydol bob mis, a sicrhau bod hyn yn ymgorffori cefnogaeth fentora a monitro'r gwaith sydd wedi ei wneud ac yn dal heb ei wneud.  Cadw cofnod llawn o ddyddiadau'r sesiynau goruchwylio a chofnodi trafodaethau ac unrhyw beth a gytunir.  
Cwblhau a Chyflwyno'r portffolio

Disgwylir i'r dysgwyr gwblhau'r Dystysgrif i Raddedigion ac fel arfer byddant yn cyflwyno eu portffolio cyn pen 12 mis o fynychu'r cwrs cyflwyno i'r rhaglen. Os fydd unrhyw Ddysgwr yn rhagweld y bydd trafferth i gwrdd â'r gofyniad yma dylai drafod y mater yn syth gyda'i Reolwr Hyfforddi/Cydlynydd 

Bydd y broses cyflwyno portffolio a'r dyddiadau i bob cohort yn cael eu cyhoeddi ar Moodle.  Unwaith y byddant wedi cofrestru ar raglen  ni all y dysgwyr newid y dyddiad cyflwyno heb ddod i gytundeb gyda’r cyflogwr a'r Brifysgol.   

Nid yw pwysau gwaith yn cael ei ystyried fel rheswm i beidio â mynychu unrhyw Weithdy Cadarnhau. 
Deallaf a derbyniaf delerau ac amodau'r cytundeb dysgu yma fel y nodwyd uchod.  

Llofnod:....................... Enw mewn llythrennau bras:...............   Dyddiad:............. 

(Dysgwr)

Llofnod:....................... Enw mewn llythrennau bras:...............   Dyddiad:............. 

(Rheolwr Llinell/Mentor)

Llofnod:....................... Enw mewn llythrennau bras:...............   Dyddiad:.............

(Mentor, os yn wahanol i'r uchod) 

